לוטרות

לוטרות (שם מדעי: Lutrinae) הוא שמה של תת-משפחה במשפחת הסמוריים, הכוללת 13 מינים של יונקים מימיים, הניזונים מדגים ורכיכות, וכן מחסרי חוליות אחרים, דו-חיים, ציפורים ויונקים קטנים.

29 במאי 2024 נחגג כיום הלוטרות העולמי.

 מחזור החיים
משך ההריון של הלוטרות הוא 60–86 יום. את הגורים מגדלת רק האם, והאב אינו משתתף בגידולם. הגורים יונקים מאימם חלב. הנקבה מגיעה לבגרות מינית בערך בגיל שנתיים, והזכרים בגיל שלוש שנים. בגיל חודש יכולה הלוטרה הצעירה לצאת מן המאורה, ובגיל חודשיים היא יכולה לשחות. הלוטרה נשארת עם האם והאב עד לגיל שנה בערך. תוחלת החיים של הלוטרות כ-16 שנה.

 מאפיינים 

ממוזער|לוטרה צפון אמריקאית
ממוזער|לוטרה אירופית
ממוזער|לוטרה חסרת-טופר אסייתית
ממוזער|לוטרת ים
ממוזער|איור של לוטרה טורפת סלמון

ללוטרות גוף צר וארוך, וגפיים קצרות יחסית עם כפות קרומיות. לרוב יש להן טפרים חדים, ולכל המינים, מלבד לוטרת הים, יש זנב ארוך ושרירי. אורכו של הבוגר במינים השונים נע בין 60 ל-180 ס"מ, ומשקלו בין 1 ל-45 ק"ג. הלוטרה חסרת הטופר האסייתית היא הקטנה ביותר, ולוטרת הים ולוטרת הענק הם המינים הגדולים ביותר. בעבר היו מינים גדולים עוד יותר מהסוגים מגלנהידריס, סיאמוגל והגדול ביותר, האנהידריודון שהגיע לאורך 2 מטרים ולמשקל 100–200 ק"ג והיה הסמור הגדול מעולם.

ללוטרות יש פרווה פנימית רכה ומבודדת, המוגנת על ידי שכבה חיצונית של שיער. השיער לוכד שכבת אוויר השומרת על הלוטרה יבשה וחמה מתחת למים. הפרווה של הלוטרה היא הצפופה ביותר בבעלי החיים. בכל סמ"ר יש כ-200 אלף שערות.

לוטרות רבות חיות במים קרים, ויש להן חילוף חומרים גבוה, המאפשר להן לשמור על חום הגוף. הלוטרה האירופית חייבת לאכול כ-15% ממשקל גופה מדי יום, ולוטרת הים 20-25%, בהתאם לטמפרטורה. רוב מיני הלוטרה צדים 3–5 שעות ביום, ואמהות מניקות צדות עד 8 שעות ביום.

דגים מהווים מרכיב עיקרי בתזונה של הלוטרה, לעיתים קרובות בתוספת צפרדעים, סרטני נהרות וסרטנים. יש לוטרות שהתמחו בפתיחת צדפות (כלוטרת הים הנעזרת באבנים), ואחרות צדות יונקים קטנים או ציפורים. התלות בטרף גורמת ללוטרות להיות פגיעות מאוד לתופעות של דלדול במאגרי המזון.

הלוטרות פעילות מאוד, רודפות אחרי טרף במים או על מצע הנהר, קרקעית האגם או קרקעית הים. רוב המינים חיים לצד מים, אבל נכנסים אל המים רק לצורך ציד או מעבר מרחקים, ומבלים את שאר הזמן על היבשה, על מנת לשמור על הפרווה מלספוג מים. לוטרות הים, לעומת זאת, חיות באוקיינוס במשך רוב חייהן.

הלוטרות הן חיות שובבות, ואפשר לעיתים קרובות למצוא אותן משחקות. מינים ביולוגיים שונים נבדלים במבנה החברתי שלהם: חלק מהלוטרות הן מתבודדות, ואחרות חיות בקבוצות, העשויות להיות גדולות למדי.

 מיון
בתת-משפחה זו ישנם שבעה סוגים ב-13 מינים:

 שם  שם מדעי  תמונה  משקל  אורךסוג: לוטרה חסרת-טופר לוטרה חסרת-טופר אפריקאית  Aonyx capensis  100px משקל: 10–36 ק"ג  113–163 ס"מ לוטרה חסרת-טופר קונגולזית  Aonyx congicus  100px משקל: 14–34 ק"ג  50–83 ס"מ לוטרה חסרת-טופר אסייתית  Aonyx cinerea  100px משקל: 1–5.4 ק"ג  70–100 ס"מסוג: לוטרת ים לוטרת ים Enhydra lutris  100px|לוטרת ים  משקל: 22–45 ק"ג  1.2–1.5 מ'סוג: לוטרה מנוקדת צוואר לוטרה מנוקדת-צוואר Hydrictis maculicollis  100px משקל: 3–6.5 ק"ג  95–105 ס"מסוג: לוטרת נהר לוטרה צפון אמריקאית Lontra canadensis  100px  משקל: 5–14 ק"ג  66–107 ס"מ לוטרה דרום אמריקנית Lontra provocax  100px משקל: 5–10 ק"ג  1–1.2 מ' לוטרה נאוטרופית Lontra longicaudis  100px משקל: 5–15 ק"ג  90–150 ס"מ לוטרה ימית Lontra felina  100px משקל: 3–5.8 ק"ג  83–113 ס"מסוג: לוטרת ענק לוטרת ענק Pteronura brasiliensis  100px משקל: 26–32 ק"ג  1.5–1.7 מ'סוג: לוטרה חלקת פרווה לוטרה חלקת-פרווה Lutrogale perspicillata  100px משקל: 7–11 ק"ג  59–64 ס"מסוג: לוטרה לוטרה אירופית Lutra lutra  100px משקל: 7–12 ק"ג  57–95 ס"מ לוטרה יפנית Lutra nippon  100px משקל: 7-12 ק"ג  65-80 ס"מ לוטרה שעירת-אף Lutra sumatrana  80px  משקל: 5–5.9 ק"ג  51–81 ס"מ

 הערות שוליים 

ראו גם
 סמוריים
 יונקים מימיים

קישורים חיצוניים


 לוטרה באתר החברה להגנת הטבע





*
קטגוריה:טקסונים שתוארו בידי שארל לוסיאן בונפרטה
קטגוריה:בעלי חיים שתוארו ב-1838